Loe ja analüüsi eestikeelset uudisteksti ning loo sellest lühike, asjakohane pealkiri. Vasta ainult pealkirjaga, ära kirjuta midagi muud.
## Tekst:

Meeste Balti liigas muutus täna tabeliseis, kui teisel kohal olnud Selver/TalTech tõukas liidrikohalt Tartu Bigbanki. Väga vajaliku võidu teenis Pärnu Võrkpalliklubi.
Selver/TalTech sai kodusaalis 3:0 (25/22 25/21 25/20) jagu Jekabpilsi Lušist ja hoiab nüüd 21 punktiga tabelis esikohta. Tartul on teisena 20 punkti, ent liidrist mäng vähem peetud. Kolmas on 12 punktiga Võru Barrus VK ja neljas samuti 12 silmaga Jekabpils, vahendab Volley.ee.

Jan Markus Üprus tõi Selver/TalTechile 11 punkti (+7), Rauno Tamme lisas 9 (+7) punkti, nii Tristan Tähe kui Leo Meyeri arvele kogunes 8 punkti (+1 ja +8). Jekabpilsi edukaim oli 11 punktiga (+7) Janis Jansons.

Selver/TalTechi vastuvõtt oli 45%, rünnakuid lahendati samuti 45-protsendiliselt, blokiga teeniti 8 punkti ning serviga 9 punkti (4 ässa lõi Meyer) ja eksiti 7 pallingul. Läti klubi vastuvõtt oli 41%, rünnak 34%, blokist saadi 10 ja servilt 2 punkti (13 viga).

Väga vajaliku võidu teenis samuti kodusaalis mänginud Pärnu Võrkpalliklubi, saades 3:2 (25/27 25/19 25/23 23/25 15/12) võidu Daugavpilsi Ülikool/Ezerzemest. Pärnul on nüüd tabelis 5 punkti, millega ollakse jätkuvalt viimasel kohal. Daugavpils on 7 punktiga koht eespool.

Pärnu meeskonna edukaimaks tõusis 21 punktiga (+10) Tony Tammiksaar, 20 silma (+5) lisas Luiz Henrique Damas ja 15 (+5) Kaur Erik Kais. Daugavpilsile tõi 20 punkti (+7) Sandis Vilcans.

Pärnu vastuvõtt oli 48%, rünnak 49%, blokipunkte teeniti 15, servipunkte 8 (4 ässa sai kirja Tammiksaar), eksiti 22 pallingul. Läti klubi vastuvõtt oli 56 ja rünnak 42%, blokiga saadi 13 ja serviga 7 punkti (14 viga).

Kogu tabeliseis ja tulemused on nähtavad siit.
## Pealkiri:

user
Selver/TalTech tõusis liidriks, Pärnu sai kodus magusa võidu
assistant